Mediterranean Sky

To Mediterranean Sky ήταν ελληνικό πορθμείο που ναυπηγήθηκε το 1953 από την Vickers Shipbuilding and Engineering στο Μπάροου-ιν-Φέρνες της βορειοδυτικής Αγγλίας, ως πλοίο για μεταφορά επιβατών και φορτίων με το όνομα City of York, για λογαριασμό της βρετανικής εταιρία Ellerman Wilson Line. Το 1971 το City of York πουλήθηκε, μαζί με το αδερφό σκάφος του City of Exeter, στην ελληνική ναυτιλιακή εταιρία Karageorgis Lines του Αριστομένη Καραγεώργη, τα οποία ανακατασκευάστηκαν, μετονομάστηκαν (σε Mediterranean Sky και Mediterranean Sea αντίστοιχα), και ως σύγχρονα και υπερπολυτελή πλέον οχηματαγωγά τέθηκαν στην εξυπηρέτηση της σύνδεσης της Πάτρας με την Ιταλία. Το Mediterranean Sky παροπλίστηκε το 1996 και παρέμεινε αγκυροβολημένο στο πατρινό λιμάνι μέχρι το 1999. Από εκεί ρημουλκήθηκε στον κόλπο της Ελευσίνας, όπου το 2003 πήρε κλίση και βούλιαξε στα ρηχά. Το ναυάγιο βρίσκεται εκεί μέχρι σήμερα και συνιστά αξιοθέατο. Πηγές «Mediterranean Sky – Karageorgis Lines» Αρχειοθετήθηκε 2020-11-30 στο Wayback Machine., Sea Zoom.org (29 Iανουαρίου 2015). Σχέδιο καταστρώματος του πλοίου στο ssmaritime.com (Αγγλικά) Παραπομπές